JASIF รายได้พุ่ง หนุนกำไรไตรมาส 2/62 เพิ่มขึ้น 14.75% มาที่ 1.68 พันลบ.
JASIF รายได้พุ่ง หนุนกำไรไตรมาส 2/62 เพิ่มขึ้น 14.75% มาที่ 1.68 พันลบ. จากปีก่อนกำไร 1.5 พันลบ. ขณะที่งวด 6 เดือน มีกำไรเพิ่มขึ้น 17.22% มาที่ 3.25 พันลบ. จากปีก่อนกำไร 2.77 พันลบ.
5 ส.ค. 2562

กองทุนรวมโครงสร้างพื้นฐานบรอดแบนด์อินเทอร์เน็ต จัสมิน หรือ JASIF รายงานผลการดำเนินงานไตรมาส 2/62 สิ้นสุดวันที่ 30 มิ.ย.62 ดังนี้

โดยผลการดำเนินงานในไตรมาสดังกล่าวมีผลกำไรเพิ่มขึ้น เนื่องจาก รายได้รวมสาหรับไตรมาส 2/62 เท่ากับ 1,480.43 ล้านบาท เพิ่มขึ้น 1.37% จากไตรมาสเดียวกันของปีก่อน และเพิ่มขึ้น 0.05% จากไตรมาสก่อน โดยมาจากรายได้ค่าเช่าทรัพย์สินเส้นใยแก้วนําแสง 1,469.17 ล้านบาท เพิ่มขึ้น 1.07% จากไตรมาสเดียวกันของปีก่อน และไม่เปลี่ยนแปลงจากไตรมาสก่อน ดอกเบี้ยรับ 11.26 ล้านบาท เพิ่มขึ้น 64.62% จากไตรมาสเดียวกันของปีก่อน และเพิ่มขึ้น 7.55% จากไตรมาสก่อน
อีกทั้งในไตรมาส 2/62 กองทุนมีรายได้จากการลงทุนสุทธิ 1,375.22 ล้านบาท เพิ่มขึ้น 1.12% จากไตรมาสเดียวกันของปีก่อนและเพิ่มขึ้น 0.10% จากไตรมาสก่อน กําไรสุทธิที่ยังไม่เกิดขึ้นจากเงินลงทุน 299.96 ล้านบาท (ในเดือนมิถุนายน 2562 กองทุนได้ว่าจ้างผู้ประเมินราคาอิสระประเมินมูลค่ายุติธรรมของเงินลงทุนในทรัพย์สินเส้นใยแก้วนําแสงให้เป็นมูลค่ายุติธรรมใหม่ซึ่งเป็นมูลค่า 57,800.00 ล้านบาท จึงรับรู้กําไรที่ยังไม่เกิดขึ0นจากการประเมินมูลค่าเงินลงทุนดังกล่าวจํานวน 300.00 ล้านบาท) การเพิ่มขึ้นในสนทรัพย์สุทธิจากการดําเนินงาน เท่ากับ 1,675.18 ล้านบาท เพิ่มขึ้น 14.76% จากไตรมาสเดียวกันของปีก่อน และเพิ่มขึ้น 6.45% จากไตรมาสก่อน